Návod pre používateľa Cyber-shot
Tlač
Úvodná strana > Riešenie problémov > Riešenie problémov > Batéria a napájanie

## Batéria a napájanie

Batéria sa nedá vložiť do fotoaparátu.

- Uistite sa, že batéria je správne otočená a zasúvajte ju dovnútra dovtedy, kým sa neuzamkne páčka uvoľnenia batérie.

Fotoaparát sa nedá zapnúť.

- Po vložení batérie do fotoaparátu môže chvíľu trvať, kým sa fotoaparát zapne.

- Uistite sa, že batéria je správne vložená.

- Batéria sa svojvoľne vybíja, aj keď sa nepoužíva. Pred použitím batériu nabite.

- Skontrolujte, či je typ batérie NP-BX1.

Napájanie sa svojvoľne vypína.

- Z dôvodu ochrany fotoaparátu sa môže napájanie automaticky vypnúť v závislosti od teploty fotoaparátu a batérie. V takom prípade sa pred vypnutím napájania zobrazí na displeji hlásenie.

- Ak sa zapnutý fotoaparát určitú dobu nepoužíva, fotoaparát sa automaticky vypne, aby nedošlo k vybitiu batérie. Znovu zapnite fotoaparát.

Indikátor zostávajúcej kapacity batérie ukazuje nesprávny údaj.

- Je to spôsobené používaním fotoaparátu v extrémne horúcom alebo chladnom prostredí.

- Kapacita batérie sa časom a opakovaným používaním znižuje. Ak sa doba používania batérie medzi nabíjaním výrazne skráti, pravdepodobne je potrebné vymeniť starú batériu za novú.

Kontrolka napájania/nabíjania fotoaparátu počas nabíjania batérie bliká.

- Skontrolujte, či je typ batérie NP-BX1.

- Kontrolka napájania/nabíjania fotoaparátu bude blikať nepravidelne, keď použijete batériu, ktorá sa dlhú dobu nepoužívala. V takom prípade vyberte batériu z fotoaparátu a znova ju vložte.

- Podrobnosti nájdete v časti „Batéria“ [Detaily].

Batéria nie je nabitá ani po zhasnutí kontrolky napájania/nabíjania a ukončení nabíjania.

- K tejto situácii dochádza vtedy, keď sa batéria nabíja v mimoriadne horúcom alebo chladnom prostredí. Batériu nabíjajte pri správnom teplotnom rozsahu od 10°C do 30°C.

Pri potrasení fotoaparát vydáva zvuk.

- Ak nie je napájanie zapnuté, fotoaparát môže pri potrasení vydať zvuk. Nejde o poruchu.

Späť na začiatok