Návod pre používateľa Cyber-shot
Tlač
Úvodná strana > Snímanie > Nastavenie režimu snímania > Intelligent Auto

## Intelligent Auto

Rozpoznanie scény
Funkcie režimov automatického snímania
Táto funkcia umožňuje snímanie statických záberov s automatickým vykonaním nastavení.

1. Prepnite volič režimov do polohy (Intelligent Auto).

1. Nasnímajte záber stlačením spúšte.

### Rozpoznanie scény

Rozpoznanie scény pracuje v režime [Intelligent Auto]. Pomocou tejto funkcie dokáže fotoaparát automaticky rozpoznať podmienky snímania a nasnímať záber.
Pri rozpoznaní scény sa bude poloha ikony zobrazenej na displeji líšiť v závislosti od toho, či fotoaparát rozpozná scénu alebo podmienky. Ak fotoaparát rozpozná scénu, v prvom riadku sa zobrazia ikony a ikony s popismi, ako napríklad (Portrait), (Baby), (Night Portrait), (Night Scene), (Backlight Portrait), (Backlight), (Landscape), (Macro), (Spotlight) alebo (Low Brightness). Ak fotoaparát rozpozná podmienky pri snímaní, v druhom riadku sa na displeji zobrazia ikony, ako napríklad (Statív), (Pohyb) alebo (Chôdza). Fotoaparát môže rozpoznať aj scénu aj podmienky pri snímaní, alebo len jedno z nich.
Poznámky

- Funkcia rozpoznania scény nebude fungovať, keď použijete iné funkcie priblíženia ako optické priblíženie.

- Tieto scény sa v závislosti od situácie nemusia rozpoznať.

- Ak prostredie spôsobuje vibrácie, ktoré sa prenášajú do fotoaparátu, aj keď je fotoaparát pripevnený k statívu, podmienka (Statív) sa nemusí rozpoznať.

- Niekedy dôjde k zníženiu rýchlosti uzávierky, keď sa súčasne rozpoznajú podmienky pri snímaní (Statív) a (Night Scene). Počas snímania udržiavajte fotoaparát stabilný.

### Funkcie režimov automatického snímania

V režime [Superior Auto] sníma fotoaparát zábery s vyššou kvalitou ako v režime [Intelligent Auto]. Fotoaparát nasníma aj niekoľko záberov na základe rozpoznanej scény a potom vytvorí zložený záber z viacerých záberov (snímanie s prekrývaním).
Režim [Program Auto] umožňuje zmeniť rôzne nastavenia snímania, ako je vyváženie bielej farby alebo nastavenia citlivosti ISO.

Režim snímania | Kedy použiť
(Intelligent Auto) | Použite, ak chcete, aby fotoaparát automaticky rozpoznal podmienky pri snímaní a nepretržite nasnímal niekoľko záberov.
(Superior Auto) | Použite pri snímaní záberov pri náročných podmienkach, ako je slabé osvetlenie alebo scény s protisvetlom. Použite, ak chcete snímať zábery s vyššou kvalitou ako v režime (Intelligent Auto).
(Program Auto) | Použite, ak chcete snímať pomocou vlastných nastavení snímania, okrem automaticky nastavenej expozície (rýchlosti uzávierky aj hodnoty clony).

Poznámky

- Môže sa stať, že v režime [Intelligent Auto] sa slabo osvetlené scény alebo scény s protisvetlom nebudú dať jasne nasnímať.

- V režime [Superior Auto] bude snímanie záberu chvíľu trvať, pretože fotoaparát vykonáva prekrývanie jednotlivých záberov.

Súvisiaca téma
Funkcie nedostupné pre jednotlivé režimy snímania
Položky ponuky MENU nedostupné pre jednotlivé režimy snímania
Späť na začiatok