Návod pre používateľa Cyber-shot
Tlač
Úvodná strana > Snímanie > Nastavenie režimu snímania > Scene Selection

## Scene Selection

Táto funkcia umožňuje snímanie s preddefinovanými nastaveniami podľa aktuálnej scény.

1. Prepnite volič režimov do polohy (Scene Selection).

1. Vyberte požadovaný režim na otočnom ovládači.

- Ak je položka [Mode Dial Guide] nastavená na možnosť [Off], obrazovka výberu režimu sa nezobrazí.

- Pomocou ovládacieho prstenca vyberte iný režim [Scene Selection]. Ak je ovládaciemu prstencu priradená iná funkcia, stlačte tlačidlo MENU 5 [Scene Selection].

(Portrait) | Umožňuje rozostriť pozadie a zaostriť objekt. Jemne zvýrazní tóny pleti.
(Anti Motion Blur) | Umožňuje snímanie záberov v interiéri bez použitia blesku s cieľom znížiť mieru rozmazania snímaného objektu.
(Sports Action) | Umožňuje snímanie pohybujúcich sa objektov s vysokou rýchlosťou uzávierky, aby sa objekt javil tak, že stojí na mieste. Keď je stlačená spúšť, fotoaparát sníma zábery nepretržite.
(Pet) | Umožňuje snímanie záberov vášho miláčika pri najlepších nastaveniach.
(Gourmet) | Umožňuje snímať naaranžované jedlo v lahodných a pestrých farbách.
(Macro) | Umožňuje snímanie kvetín alebo iných malých predmetov zblízka.
(Landscape) | Umožňuje snímanie celého spektra scén s dokonalým zaostrením a živými farbami.
(Sunset) | Umožňuje snímanie krásnych červených odtieňov západu alebo východu slnka.
(Night Scene) | Umožňuje snímanie nočných scén bez straty temnej atmosféry.
(Hand-held Twilight) | Umožňuje snímať nočné scény s menšou úrovňou šumu bez použitia statívu. Nasníma sa sekvencia záberov a použije sa spracovanie záberu, aby sa znížilo rozostrenie objektu, chvenie fotoaparátu a šum.
(Night Portrait) | Umožňuje snímanie ostrých záberov osôb s nočnou scénou v pozadí.
(Fireworks) | Umožňuje snímanie ohňostroja v celej jeho nádhere.
(High Sensitivity) | Umožňuje snímať zábery bez blesku aj pri nedostatočných svetelných podmienkach a znižuje mieru rozmazania obrazu.

Poznámky

- Pri snímaní záberov v režime (Night Scene), (Night Portrait) alebo (Fireworks) je rýchlosť uzávierky menšia a zábery môžu byť rozmazané. Odporúčame používať statív, aby nedošlo k rozmazávaniu.

Súvisiaca téma
Funkcie nedostupné pre jednotlivé režimy snímania
Položky ponuky MENU nedostupné pre jednotlivé režimy snímania
Späť na začiatok