Návod pre používateľa Cyber-shot
Tlač
Úvodná strana > Užitočné funkcie pri snímaní > Používanie funkcií snímania > DRO/Auto HDR

## DRO/Auto HDR

Optimalizátor dynamického rozsahu
Auto HDR
Táto funkcia slúži na korekciu jasu alebo kontrastu.

1. MENU 3 [DRO/Auto HDR] požadovaný režim

| (Off) | Funkcia [DRO/Auto HDR] sa nepoužije.
| (D-Range Opt.) | Rozdelením záberu na malé časti analyzuje fotoaparát kontrast svetla a tieňa medzi objektom a pozadím a vytvorí záber s optimálnym jasom a gradáciou.
| (Auto HDR) | Nasnímajú sa tri zábery s rozdielnymi úrovňami expozície a potom sa prekryjú jasné oblasti podexponovaného záberu a tmavé oblasti preexponovaného záberu, čím sa vytvorí záber s výraznou gradáciou. Zaznamená sa jeden záber so správnou expozíciou a jeden prekrytý záber.

### Optimalizátor dynamického rozsahu

1. MENU 3 [DRO/Auto HDR] [D-Range Opt.]

1. Pomocou tlačidiel / na otočnom ovládači vyberte optimálnu úroveň.

| (D-Range Optimizer: Auto) | Jas sa upraví automaticky.
| (Úroveň)* | Optimalizuje sa gradácia zaznamenaného záberu vo všetkých častiach záberu. Vyberte optimálnu úroveň medzi Lv1 (slabá) a Lv5 (silná).

* Číslo Lv, ktoré sa zobrazí so značkou , označuje aktuálne nastavenú hodnotu.
Poznámky

- Pri snímaní s funkciou [D-Range Opt.] môže byť na zábere šum. Po kontrole zaznamenaného záberu vyberte správnu úroveň, najmä ak chcete zvýrazniť efekt.

### Auto HDR

1. MENU 3 [DRO/Auto HDR] [Auto HDR]

1. Pomocou tlačidiel / na otočnom ovládači vyberte optimálnu úroveň.

| (Auto HDR: Exposure Diff. Auto) | Rozdiel v expozícii sa upraví automaticky.
| (Úroveň rozdielu v expozícii)* | Nastaví sa rozdiel v expozícii na základe kontrastu objektu. Vyberte optimálnu úroveň medzi 1,0 EV (slabá) a 6,0 EV (silná). Napríklad, ak hodnotu expozície nastavíte na 2,0 EV, vytvoria sa tri zábery: –1,0 EV, optimálna expozícia a +1,0 EV.

* Číslo EV, ktoré sa zobrazí so značkou , označuje aktuálne nastavenú hodnotu.
Poznámky

- Keďže sa spúšť aktivuje trikrát pre jeden záber, dbajte na nasledovné:

- Túto funkciu použite, keď sa objekt nehýbe ani nebliká.

- Nemeňte kompozíciu.

- Túto funkciu nie je možné použiť na záberoch vo formáte RAW.

- Nové snímanie nie je možné začať, kým sa nedokončí proces zaznamenávania po snímaní.

- V závislosti od rozdielov v osvetlení objektu a podmienok snímania sa nemusí dosiahnuť požadovaný efekt.

- Pri použití blesku má táto funkcia minimálny účinok.

- Ak je kontrast scény slabý alebo ak sa vyskytlo silné chvenie fotoaparátu alebo rozostrenie objektu, zábery HDR nemusia byť kvalitné. Ak fotoaparát rozpozná takúto situáciu, na zaznamenanom zábere vás ikona o tejto situácii informuje. V prípade potreby nasnímajte záber znova, zmeňte kompozíciu alebo dajte pozor na rozmazanie.

Súvisiaca téma
Položky ponuky MENU nedostupné pre jednotlivé režimy snímania
Späť na začiatok